ผู้ถือหุ้น ASW โหวตผ่านจ่ายปันผล 0.40 บ. -แจกวอร์แรนต์ ปักหมุดปี 65 เติบโตต่อเนื่อง
ASW ร่วมประชุมผู้ถือหุ้น ผ่านระบบ E-AGM ไฟเขียวจ่ายปันผล 0.40 บ. กําหนดจ่ายวันที่ 5 พ.ค. 65 พร้อมแจกวอร์แรนต์ อัตรา 3:1 มั่นใจเป้าหมายยอดพรีเซล 1 หมื่นลบ. และทยอยรับรู้รายได้ 6 พันลบ. ดันผลงานโตต่อเนื่อง
ASW ร่วมประชุมผู้ถือหุ้น ผ่าน “E-AGM” โหวตผ่านจ่ายปันผล 0.40 บ. พร้อมแจกวอร์แรนต์ อัตรา 3:1 ปักหมุดปี 65 โตต่อเนื่อง
21 เม.ย. 2565

นายศราวุธ จารุจินดา ประธานกรรมการ และ นายกรมเชษฐ์ วิพันธ์พงษ์ ประธานเจ้าหน้าทีบริหาร พร้อมด้วยคณะกรรมการ บริษัท แอสเซทไวส์ จํากัด (มหาชน) หรือ ASW ร่วมประชุมผู้ถือหุ้นสามัญประจําปี 2565 ผ่านสื่อ อิเล็กทรอนิกส์ (E-AGM)
โดยที่ประชุมมีมติเป็นเอกฉันท์อนุมัติจ่ายปันผลประจําปี 2564 เป็นเงินสดจํานวน 0.40 บาทต่อหุ้น จากผลการดําเนินงานครึ่งปีหลังของปี 2564 ขณะที่งวดครึ่งปีแรกที่จ่ายปันผล 0.14706 บาทต่อหุ้น ในรูปแบบของหุ้นปันผลและเงินสด รวมการจ่ายประจําปี 2564 ในอัตรารวมหุ้นละ 0.54706 บาท ซึ่งกําหนดจ่ายเงินปันผลในวันที่ 5 พฤษภาคม 2565
รวมทั้งแจกวอร์แรนท์ (ASW-W1) ในอัตรา 3:1 ราคาใช้สิทธิ 12 บาทต่อหุ้น เพื่อตอบแทนผู้ถือหุ้นที่ให้ความไว้วางใจ โดยมั่นใจสร้างการเติบโตสู่เป้าหมายยอดขาย (พรีเซล) 10,000 ล้านบาท และยอดรับรู้รายได้ 6,000 ล้านบาท มองหาโอกาสลงทุน เพื่อผลักดันการเติบโต และสร้างผลตอบแทนที่ดีให้กับผู้ถือหุ้น พร้อมกับก้าวสู่ความเป็นผู้พัฒนาอสังหาริมทรัพย์ชั้นนําของประเทศ งานดังกล่าวจัดขึ้น ณ ห้องประชุมสํานักงานใหญ่ เมื่อเร็วๆ นี้